Woordwarrel: Nog meer spoke – Kreukels en plooie
Hester is steeds besig om te spook met die woord spook. Toe kom spook die woord ook by my die hele naweek.
Vanoggend besluit ek om bietjie navorsing te doen oor die SPOOKVROU van Uniondale.
Die volgende verduideliking word deur Wiki gegee:
'n Verloofde paartjie het op die Paassondag van 1968 sowat 20 km buite die dorp op die N9-snelweg verongeluk. Die man het in die koue stormweer beheer oor sy motor verloor. Sy verloofde (Marie Charlotte Roux), 'n jong vrou met lang, donker hare en 'n donker bloes, het tydens die ongeluk agter gelê en slaap. Volgens oorlewering is sy uit die motor geslinger. Ambulanspersoneel wat op die toneel aangekom het, het net die bewustelose man agter die stuurwiel aangetref.
Klaarblyklik het die man die volgende oggend in die hospitaal wakker geword en na sy verloofde gevra. Die mense was verbaas en het haar op die toneel gaan soek. Haar liggaam is later in 'n sloot langs die pad gevind, waar sy teen die koue geskuil en later verkluim het.
Tydens die Paasnaweek van 1976 is die eerste voorval van 'n spook (wat die vrou se beskrywing pas) aangeteken. Sy is na bewering die volgende twee dekades gereeld deur rylopers en motoriste gesien. Hulle het 'n vroulike ryloper gewaar en haar opgelaai. Hulle kon duidelik deure hoor oop- en toeklap. Na 'n paar kilometer het sy skril gelag en dan skielik uit die motor verdwyn.
Dis nogal 'n grillerige storie.
Daar is ook die gewilde liedjie van Anton Goosen:
November 15, 2021 om 5:27 nm
Ek was mal oor die Spook van Uniondale.
November 15, 2021 om 7:17 nm
En veral Anton Goosen se slap stem ook.
November 15, 2021 om 10:16 nm
Lol, ek hou nie van hom nie, maar Tobie Cromje se spel het my hart gesteel.
November 16, 2021 om 6:56 nm
Tobie Cronje is 'n juweel van 'n akteur. Anton is ook nie regtig my cup of tea nie.
November 16, 2021 om 7:16 nm
Nee wat, toe hy in sy jong dae so teen Steve Hofmeyr aangegaan het, het ek een groot gly in hom gekry. En nou is hy steeds 'n sukkelende sanger en Steve maak geld met alles, ook om boeke te skryf. Ek hou nie van sulkke arrogante mense wat namens my wil besluit of hulle mooi sing of nie.
November 17, 2021 om 9:15 vm
Ek's ook nie 'n groot Steve aanhanger nie hy is ook maar arrogant en vol van homself. Toe hy begin sing het was ek mal oor hom saam met die jong hoërskool meisies.
November 17, 2021 om 5:28 nm
Ek is steeds mal oor sy musiek en boeke.
November 15, 2021 om 6:43 nm
Elke keer as obs daar verby, is ek dankbaar dis daglig…en elke keer kom oorwurm Anton Goosen…"blommetjie gedenk aan my…"
November 15, 2021 om 7:21 nm
Netso. Ek sit ook nou hele dag en blommetjie gedenk aan my.
November 15, 2021 om 8:05 nm
Selfs ek ken hierdie liedjie en ek luister min na Afrikaanse musiek. Ou Anton is 'n groot gees. Dankie vir die deelname Scrapy.
November 16, 2021 om 6:55 nm
Ek was nooit lief vir Anton Goosen nie. Hy het mos op Broederstroom gebly en jy weet so n klomp kunstenaars bymekaar maak dit 'n regte onheilige nes. Ek hou darem van sy manier van sing. Sy autobiografie gekoop en gelees en het nogal simpatie met hom. Hy was inherent nie 'n slegte ou nie. Omstandighede het dit maar veroorsaak. En natuurlik is daar misbruik van hom gemaak ook.
November 17, 2021 om 2:30 vm
Ek het gelukkig nooit sy skadukant geken nie. Net maar sy musiek geniet. Ek sien hom soms reageer op een van ons taalgroepies en sy liefde vir Afrikaans is opvallend.
November 17, 2021 om 9:20 vm
Ek stem oor sy gevoel en liefde vir Afrikaans. Laat hom wees wat hy is. hy is 'n kampvegter vir Afrikaans op sy eie manier.